KOMISIJOS REGLAMENTAS (EB) Nr. 1868/2006
2006 m. gruodžio 15 d.
iš dalies keičiantis Reglamentą (EB) Nr. 2247/2003, nustatantį išsamias Tarybos reglamento (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), taikymo galvijienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), ir panaikinantį Reglamentą (EB) Nr. 1706/98 (1), ypač į jo 5 straipsnį,
kadangi:
(1)
Komisijos reglamentu (EB) Nr. 2247/2003 (2) kasmet nuo sausio 1 d. iki gruodžio 31 d. leidžiama naudoti tam tikrų galvijienos sektoriaus produktų, kilusių iš AKR šalių, importo kvotą.
(2)
2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3), taikomas importo licencijoms importo tarifinės kvotos laikotarpiais, prasidedančiais 2007 m. sausio 1 d. Reglamentu (EB) Nr. 1301/2006 nustatomos išsamios nuostatos dėl paraiškų importo licencijoms gauti, pareiškėjų statuso ir licencijų išdavimo. Šiuo reglamentu nustatoma, kad licencijų galiojimo laikotarpis baigiasi paskutinę importo tarifinės kvotos laikotarpio dieną. Reglamento (EB) Nr. 1301/2006 nuostatos turėtų būti taikomos importo licencijoms, išduotoms pagal Reglamentą (EB) Nr. 2247/2003, nepažeidžiant papildomų tame reglamente išdėstytų sąlygų. Prireikus būtina suderinti Reglamento (EB) Nr. 2247/2003 nuostatas su Reglamentu (EB) Nr. 1301/2006.
(3)
Siekiant aiškumo Reglamento (EB) Nr. 2247/2003 2 straipsnio 2 dalis turėtų būti išbraukta, nes joje tik pakartojamos 2000 m. birželio 9 d. Komisijos reglamento (EB) Nr. 1291/2000, nustatančio bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (4), 50 straipsnio 1 dalies nuostatos.
(4)
Todėl Reglamentas (EB) Nr. 2247/2003 turėtų būti atitinkamai iš dalies pakeistas.
(5)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2247/2003 iš dalies keičiamas taip:
1)
2 straipsnio 2 dalis išbraukiama;
2)
3 straipsnis pakeičiamas taip:
„3 straipsnis
Išskyrus tuos atvejus, kai šiame Reglamente numatyta kitaip, taikomi Reglamentai (EB) Nr. 1445/95 bei (EB) Nr. 1291/2000 ir Komisijos reglamentas (EB) Nr. 1301/2006 (5).
3)
4 straipsnis iš dalies keičiamas taip:
a)
1 dalies b punktas pakeičiamas taip:
„b)
8 skirsnyje - kilmės šalis ir žodelis „taip“ pažymimas kryželiu. Pagal licencijas įpareigojama importuoti iš nurodytos šalies.“;
b)
3 dalis pakeičiama taip:
„3. Ne vėliau kaip trečią darbo dieną po paraiškų teikimo laikotarpio pabaigos valstybės narės praneša Komisijai apie prašomus skirti kiekius, suskirstytus pagal kilmę bei KN kodą ar KN kodų grupes ir išreikštus kilogramais.“;
c)
4 dalis išbraukiama;
4)
5 straipsnis iš dalies keičiamas taip:
a)
1 dalis išbraukiama;
b)
2 dalis pakeičiama taip:
„2. Importo licencijos išduodamos dvidešimt pirmą kiekvieno mėnesio dieną.“;
5)
7 straipsnis pakeičiamas taip:
„7 straipsnis
Pagal šio reglamento nuostatas išduotos importo licencijos galioja 90 dienų nuo kiekvienos iš jų tikrosios išdavimo dienos, kaip apibrėžta Reglamento (EB) Nr. 1291/2000 23 straipsnio 2 dalyje.“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 15 d.